Euroopa Liidu Teataja L 174 , 04/07/2002 Lk 0011 - 0013



Komisjoni määrus (EÜ) nr 1195/2002, 3. juuli 2002, milles sätestatakse üksikasjalikud eeskirjad tubaka impordi erimeetmete kohaldamiseks Kanaari saarte suhtes, tunnistatakse kehtetuks määrus (EMÜ) nr 2179/92 ja kohandatakse nõukogu määrust (EÜ) nr 1454/2001 koondnomenklatuuri koodide osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. juuni 2001. aasta määrust (EÜ) nr 1454/2001, millega kehtestatakse Kanaari saarte jaoks erimeetmed teatavate põllumajandussaaduste ja -toodete suhtes ning tunnistatakse kehtetuks määrus (EMÜ) nr 1601/92 (Poseican), [1] eriti selle artikli 16 lõiget 2, võttes arvesse nõukogu 5. veebruari 1979. aasta määrust (EMÜ) nr 234/79 põllumajandustoodete ühise tollitariifistiku nomenklatuuri kohandamise korra kohta, [2] viimati muudetud määrusega (EÜ) nr 3290/94, [3] eriti selle artikli 2 lõiget 1, ning arvestades järgmist: (1) Määruse (EÜ) nr 1454/2001 artiklis 16 sätestatakse, et tollimaksust vabastatakse 20000 tonni Kanaari saartele otse imporditavat toortubakat ja pooltöödeldud tubakat, mis on ette nähtud tubakatoodete kohalikuks tootmiseks. (2) Kõnealuse korra kohaldamiseks tuleks määruse (EÜ) nr 1454/2001 artiklis 16 osutatud maksimumkoguse arvutamise eesmärgil määratleda aastane ajavahemik ning mõiste "tubakatoodete kohalik tootmine". Peale selle tuleks tubakast valmistatud toodete Kanaari saartele importimise maksimaalse paindlikkuse tagamiseks lubada leherootsudeta toortubaka üldkoguse kasutamist muude toodete importimisel samaväärsuskoefitsiendi alusel, pidades silmas kohaliku tööstuse nõudeid. (3) Kõnealuse korra kohaldamiseks tuleks lihtsuse ja haldusühtsuse huvides kohaldada võimaluse korral komisjoni 28. detsembri 2001. aasta määrust (EÜ) nr 20/2002, milles sätestatakse nõukogu määrustega (EÜ) nr 1452/2001, (EÜ) nr 1453/2001 ja (EÜ) nr 1454/2001 kehtestatud äärepoolseimate piirkondade tarnimise erikorra üksikasjalikud rakenduseeskirjad, [4] muudetud määrusega (EÜ) nr 474/2002. [5] (4) Õigusliku selguse huvides tuleks kehtetuks tunnistada komisjoni 30. juuli 1992. aasta määrus (EMÜ) nr 2179/92, milles sätestatakse üksikasjalikud eeskirjad tubaka impordi erimeetmete kohaldamiseks Kanaari saarte suhtes. [6] (5) Määruses (EMÜ) nr 2179/92 sätestatakse, et aastakvooti 20000 tonni tuleb hallata ajavahemiku alusel, mis kestab asjaomase aasta 1. juulist kuni järgmise aasta 30. juunini. Kõnealuse korra ühtlustamiseks tarnimise erikorraga tuleks muuta kava haldamise ajavahemikku ning kogus tuleks teha kättesaadavaks kalendriaasta alusel. Kava kohaldamiseks üleminekuperioodil 1. juulist kuni 31. detsembrini 2002 tuleks määruse (EÜ) nr 1454/2001 artiklis 16 osutatud saadaolevaks maksimumkoguseks määrata 10000 tonni. (6) Sigaretitubaka CN-koodi on muudetud. Vastavalt tuleks muuta määruse (EMÜ) nr 1454/2001 artiklit 16. (7) Käesoleva määrusega ettenähtud meetmed on kooskõlas tubakaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesolevas määruses sätestatakse üksikasjalikud eeskirjad tubaka importimiseks Kanaari saartele määruse (EÜ) nr 1454/2001 artikli 16 alusel. Artikkel 2 Käesoleva määruse kohaldamisel kasutatakse järgmisi mõisteid: - aasta maksimumkoguse arvutamiseks ettenähtud aastane ajavahemik kestab mistahes aasta 1. jaanuarist kuni sama aasta 31. detsembrini, - tubakatoodete kohalik tootmine — kõik Kanaari saartel teostatavad toimingud, mille käigus töödeldakse käesoleva määruse lisas loetletud tooted suitsetamiseks ettenähtud valmistoodeteks, - toortubaka ja pooltöödeldud tubaka kogused arvestatakse ümber leherootsudeta toortubaka kogusteks käesoleva määruse lisas esitatud samaväärsuskoefitsientide alusel. Artikkel 3 Käesoleva määruse lisas loetletud toodete importimisel tuleb esitada maksuvabastussertifikaat. Sertifikaaditaotluste ja sertifikaatide lahtris 20 on sõnad: "tubakatoodete valmistamiseks ettenähtud toode". Kui käesoleva määrusega ei ole sätestatud teisiti, kohaldatakse määruse (EÜ) nr 20/2002 artikleid 2, 5, 9, 10, 11, 12, 13, 15, 25 ja 26 mutatis mutandis. Pädevad asutused tagavad, et käesoleva määrusega hõlmatud tooteid kasutatakse kooskõlas asjakohaste ühenduse eeskirjadega, eriti komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, [7] viimati muudetud määrusega (EÜ) nr 444/2002 [8]) artiklitega 291300. Artikkel 4 Määrus (EMÜ) nr 2179/92 tunnistatakse kehtetuks. Artikkel 5 Ajavahemikul 1. juuli–31. detsember 2002 on määruse (EÜ) nr 1454/2001 artikli 16 alusel tollimaksust vabastatava leherootsudeta toortubaka ekvivalendi maksimumkogus 10000 tonni. Artikkel 6 Määruse (EÜ) nr 1454/2001 artikli 16 lõike 1 seitsmendas taandes asendatakse kood "ex 2403 10 00" koodiga "ex 2403 10 90". Artikkel 7 Käesolev määrus jõustub Euroopa Ühenduste Teatajas avaldamise päeval. Seda kohaldatakse alates 1. juulist 2002. Käesolev määrus on tervikuna siduv ja vahetult kohaldatav kõikides liikmesriikides. Brüssel, 3. juuli 2002 Komisjoni nimel komisjoni liige Franz Fischler [1] EÜT L 198, 21.7.2001, lk 45. [2] EÜT L 34, 9.2.1979, lk 2. [3] EÜT L 349, 31.12.1994, lk 105. [4] EÜT L 8, 11.1.2002, lk 1. [5] EÜT L 75, 16.3.2002, lk 25. [6] EÜT L 217, 31.7.1992, lk 79. [7] EÜT L 253, 11.10.1993, lk 1. [8] EÜT L 68, 12.3.2002, lk 11. -------------------------------------------------- LISA Importimisel otse Kanaari saartele tollimaksust vabastatavate toodete samaväärsuskoefitsiendid CN-kood | Kirjeldus | Samaväärsuskoefitsient | 240110 | Tubakas, leherootsudega | 0,72 | 240120 | Leherootsudeta toortubakas | 1,00 | 24013000 | Tubakajäägid | 0,28 | ex24021000 | Ümbriseta lõpetamata sigarid | 1,05 | ex24031090 | Sigaretitubakas (valmis tubakasegu sigarettide, sigarite, manilla sigarite ja sigarillode tootmiseks) | 1,05 | ex24039100 | Homogeenitud ja taastatud tubakas | 1,05 | ex24039990 | Paisutatud tubakas | 1,05 | --------------------------------------------------